Snapchat के नवीनतम Android बीटा में आप अपने दोस्तों के Bitmoji को अपने होमस्क्रीन पर जोड़ सकते हैं – The Tech Portal | Hindi
Snapchat के नवीनतम Android बीटा में आप अपने दोस्तों के Bitmoji को अपने होमस्क्रीन पर जोड़ सकते हैं
जब भी Snapchat कोई भी नया फ़ीचर परीक्षित करती है, तो उनका प्रथम रुझान Apple के iOS कि ओर होता है। Android पर फ़ीचर आने से पहले, वो iOS पर आता है। परंतु Android बीटा अपडेट (संस्करण #10.4) लाकर हमें चौंका दिया है, एक ऐसा फ़ीचर लाकर, जो iOS पर जल्द आने की संभावना नहीं है।
इस मेसेजिंग एप ने एक नया फ़ीचर लांच किया है, जिसके ज़रिये आप अपने दोस्तों के Bitmoji का विजेट अपने होमस्क्रीन पर जोड़ सकते हैं। उस Bitmoji पर टैप कर के आप अपने उस दोस्त के साथ चैट कर सकते हैं। परंतु इसका मतलब ये नहीं कि आप अपने किसी भी दोस्त के Bitmoji को अपनी होमस्क्रीन पर जोड़ सकते हैं। इसके लिये ज़रूरी है कि आपके दोस्त ने अपनी Bitmoji ऐप को Snapchat से जोड़ा हुआ हो।
ये Snapchat द्वारा Android के लिये लाया गया अनोखा (और एक्स्क्लूज़िव) फ़ीचर है। इसके साथ ये उन अन्य ऐपों की बराबरी में आ गये हैं, जो आपको अपनी होमस्क्रीन पर विजेट जोड़ने देते हैं। अब Bitmoji आप अपनी होमस्क्रीन पर वैसे ही जोड़ सकते हैं, जैसे Android की अन्य ऐपों के जोड़ते हैं।
पहले तो अपनी होमस्क्रीन पर लंबा प्रेस कर के अपनी विजेट चुनाव सूचि खोल लीजिये। आप पायेंगे कि Snapchat की ऐप आपको दो प्रकार के विजेट उपलब्ध करा रही है। या तो आप 4*1 का बेस्ट फ़्रेंड विजेट अपने स्क्रीन पर डाल सकते हैं, या फिर केवल एक दोस्त वाला 1*1 विजेट।
4*1 विजेट में डाले गये दोस्त स्वयं आ जाते हैं, परंतु 1*1 विजेट के लिये आपको दोस्त का चुनाव स्वयं करना होगा। साथ ही, आप डीफ़ॉल्ट साइज़ की जगह, अपने मन का साइज़ भी चुन सकते हैं। ये मज़ेदार बात है, क्योंकि 1*1 का छोटा विजेट रखने पर आप अपने दोस्त का केवल चहरा देख सकेंगे, पर इसका साइज़ बड़ा करने पर आप उनका पूरा शरीर देख सकेंगे। तो ज़रूर ये नया बीटा संस्करण डाउनलोड करिये, और अपने दोस्तों की स्क्रीन पर ऐड होने के लिये अपनी इमोजी संस्करण भी बनाइये।
Viber एक सप्ताह के अंदर, लायेगी स्वयं ध्वंस हो जाने वाली ‘गुप्त चैट’
“समाज सुधार में मदद करने वाले स्टार्टअप्स” में निवेश करते नज़र आयेंगें ‘रतन टाटा’